VDSS Sklep Psp 237/2021
Sodna praksa Višjega delovnega in socialnega sodišča, 2021-12-15

Edo Škrabec (preds.), mag. Lilijana Strban (poroč.), Elizabeta Šajn Dolenc

INVALIDI - POKOJNINSKO ZAVAROVANJE - SOCIALNO ZAVAROVANJE

invalidnina za telesno okvaro - nedovoljena pritožba - izčrpanost pravnih sredstev

Sodišče je v  pravilno ugotovilo, da so bila izčrpana vsa redna pravna sredstva in da zoper sklep sodišča druge stopnje pritožba ni dovoljena, kar je edino ključno. Zaradi obrazloženega, je sodišče tožničino pritožbo zoper sklep VDSS opr. št. Psp 202/2021 z dne 13. 10. 2021, pravilno zavrglo kot nedovoljeno. Pritožbene navedbe, ki se nanašajo na vsebino uveljavljanih pravic so tako pravno neupoštevne.

Pritožba se zavrne in se potrdi sklep sodišča prve stopnje.

1. Sodišče je s sodbo opr. št. V Ps 1193/2019 z dne 3. 6. 2021 zavrnilo tožbeni zahtevek za priznanje invalidnine za telesno okvaro. Zoper sodbo je tožnica vložila pritožbo, ki jo je sodišče s sklepom opr. št. V Ps 1193/2019 z dne 15. 9. 2021 zavrglo. O pritožbi zoper sklep je odločalo VDSS in pritožbo tožnice s sklepom opr. št. Psp 202/2021 z dne 13. 10. 2021 zavrnilo.

2. Zoper sklep VDSS z dne 13. 10. 2021 je tožnica 11. 11. 2021 vložila laično vlogo, v kateri je izrazila nasprotovanje odločitvi VDSS. Ponovno je vztrajala pri vsebinskem odločanju o njenih pravicah iz naslova invalidnine, 5 let dela pomoči staršem invalidom in priznanja skrbi za 3 otroke. Opozorila je na kršitev človekovih pravic in njeno pravico do preživetja.

4. Pritožbeno sodišče je izpodbijani sklep preizkusilo skladno s pritožbenimi navedbami, upoštevajoč 366. člen Zakona o pravdnem postopku (Ur. l. RS, št. 73/2007 s spremembami, v nadaljevanju ZPP) v obsegu iz drugega odstavka 350. člena ZPP. Sodišče prve stopnje je v podanem procesnem dejanskem stanju pravilno uporabilo materialno pravo, pri tem ni kršilo procesnih določb, na katere pazi sodišče po uradni dolžnosti.

5. Skladno z določilom prvega odstavka 339. člena ZPP, ki se na podlagi 19. člena Zakona o delovnih in socialnih sodiščih (Ur. l. RS, št. 2/2004 s spremembami, v nadaljevanju ZDSS-1) uporablja v postopku pred delovnimi in socialnimi sodišči, je pritožba kot pravno sredstvo dovoljena le zoper sodbo sodišča prve stopnje,

kar zagotavlja tudi 25. člen Ustave RS (Ur. l. RS, št. 33/91-1 s spremembami).

6. Sodišče je v 4. točki obrazložitve sklepa pravilno ugotovilo, da so bila izčrpana vsa redna pravna sredstva in da zoper sklep sodišča druge stopnje pritožba ni dovoljena,

kar je edino ključno. Zaradi obrazloženega, je sodišče tožničino pritožbo zoper sklep VDSS opr. št. Psp 202/2021 z dne 13. 10. 2021, pravilno zavrglo kot nedovoljeno. Pritožbene navedbe, ki se nanašajo na vsebino uveljavljanih pravic so tako pravno neupoštevne.

7. Glede na navedeno je pritožbeno sodišče na podlagi 2. točke 365. člena ZPP pritožbo kot neutemeljeno zavrnilo in potrdilo izpodbijani sklep sodišča prve stopnje.

Zoper sodbo sodišča druge stopnje stranka ne more vložiti pritožbe. Ko je sodna odločba pravnomočna, jo je mogoče izpodbijati zgolj z izrednimi pravnimi sredstvi, za katera morajo biti izpolnjeni točno določeni zakonski pogoji.

V tej zadevi je sodba, s katero je sodišče odločilo o zahtevku tožnice postala pravnomočna 7. 9. 2021.

Zakon o delovnih in socialnih sodiščih (2004) - ZDSS-1  - člen 19.

Ustava Republike Slovenije (1991) - URS  - člen 25.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.